section_heading: Brozova "strategija preživljavanja"
paragraph_text: Je li preživio potkazujući drugove? Čvrstih dokaza za tako nešto nema. Suvremeni engleski povjesničar o tome zaključuje: »Tito je bio preinteligentan za takvo što. Potkazivanje suparnika nije bio dobar način preživljavanja, jer se svatko tko to čini i sam izlaže opasnosti da bude prokazan, ako njegovi protivnici u borbi za vlast izbiju na vrh. Bilo je sigurnije biti tih i ne isticati se.« (Ridley, str. 152)